दिल्ली कैपिटल्स के लिए खेलेंगी U-19 कैप्टन ; बोलीं - दिलवाले, दिल्लीवाले
Women WPL Auction 2023 - Rohtak's Shefali Verma Race In Auction पहली विमेंन प्रीमियर लीग (WPL) के पहले सीजन के लिए आज खिलाड़ियों की नीलामी हो रही है। जिसमें हरियाणा के रोहतक की शेफाली को दिल्ली ने 2 करोड़ में खरीदा।
पहली विमेंस प्रीमियर लीग (WPL) के पहले सीजन के लिए हरियाणा के रोहतक की शेफाली वर्मा को दिल्ली ने 2 करोड़ में खरीदा है। शेफाली वर्ल्ड कप जीतने वाली अंडर-19 टीम की कैप्टन है। नीलामी के बाद शेफाली वर्मा ने एक ट्वीट कर अपनी प्रतिक्रिया दी। जिसमें उन्होंने लिखाा- 'दिलवाले... दिल्लीवाले'।
दिल्ली के साथ करेंगी एंजॉय
शेफाली वर्मा ने वीडियो जारी कर दिल्ली टीम का धन्यवाद करते हुए कहा कि उन्हें सिलेक्शन पर बहुत अच्छा लग रहा है। अब दिल्ली के साथ एंजॉय किया जाएगा। बहुत बड़ी बात है कि महिला क्रिकेट में जब पैसा आएगा तभी फैम बनेगा। जो सभी लोग महिला क्रिकेट के लिए प्रयास कर रहे हैं वह बहुत अच्छा है।
मेहनत करके जमकर करेंगी स्कोर
शेफाली ने कहा कि डोमेस्टिक प्लेयर के लिए यह बहुत अच्छा रहेगा। उन्हें भी बड़े खिलाड़ियों के साथ खेलने व सीखने का मौका मिल पाएगा। उन्होंने फैन से आह्वान किया कि उन्हें स्पोर्ट किया जाए और उनका स्पोर्ट बहुत महत्वपूर्ण है। उन्होंने कहा कि वे मेहनत करती रहेंगी और जमकर स्कोर करेंगी।
लंबे समय तक पिच पर टिकी रहने की नसीहत
संजीव वर्मा ने कहा कि अब जब भी अपनी बेटी से बात करते हैं तो कहते हैं कि टाइम लेकर खेले। लंबे समय तक पिच पर टिकी रहे और टीम को जीत दिलाए। अभी भी अच्छा खेलती है, लेकिन लंबे समय तक पिच पर रुके। जिससे की बड़ा स्कोर बना पाएं और अपना बेहतर प्रदर्शन करें।
WPL शुरू होने से शेफाली भी खुश
उन्होंने बताया कि जब विमेंन प्रीमियर लीग की घोषणा हुई थी तो शेफाली भी काफी खुश थी। शेफाली का कहना था कि उनके लिए भी यह शुरू हुआ है। आने वाले समय में यह बहुत अच्छा रहेगा। जिन खिलाड़ियों को टीम में जगह नहीं मिल पाती, उन्हें WPL में नंबर आ सकता है। अच्छा प्रदर्शन करेंगे तो खिलाड़ियों को आगे भी मौका मिलेगा।
अच्छे प्रदर्शन से शेफाली का चयन
शेफाली के पिता संजीव वर्मा ने नीलामी पर दिल्ली टीम को बधाई देते हुए कहा कि उन्होंने शेफाली को अपनी टीम में जगह दी। दिल्ली वालों को कहते हैं कि दिल बड़ा है। उन्होंने अपने बड़े दिल को दिखाते हुए नीलामी में अच्छी बोली लगाकर शेफाली ने अपनी टीम में लिया है। शेफाली अच्छा प्रदर्शन करती आ रही थी। उसका ही यह नतीजा है।
ऐसे ही खेलने की नसीहत
शेफाली की मां प्रवीन ने कहा शेफाली की नीलामी पर अच्छा लग रहा है। शेफाली से बातचीत में कहती हैं कि ऐसे ही खेलती रहना। यही है कि अब शेफाली महिला वर्ल्ड कप में भी शानदार प्रदर्शन करे और WPL में भी। इसके लिए शेफाली को अच्छे से खेलने के लिए ही कहा जाता है।
पाकिस्तान के खिलाफ भी किया था शानदार प्रदर्शन
शेफाली ने ICC महिला T20 वर्ल्ड कप 2023 के रविवार को पाकिस्तान के साथ हुए मुकाबले में भी शानदार प्रदर्शन किया था। जिसमें शेफाली ने 25 गेंद में 4 चौकों की मदद से 33 रन बनाए। वहीं 132 के स्ट्राइक रेट से रन बनाने के चलते भारत को अच्छी शुरुआत दी। वहीं गेंदबाजी के दौरान 1 ओवर में केवल 3 रन ही दिए।
शेफाली के पिता भी रहे क्रिकेट खिलाड़ी
शेफाली के पिता संजीव वर्मा ने बताया कि वह खुद क्रिकेट खेलता था और खेलने के लिए बाहर भी जाता रहता था। उस समय यह पता नहीं था कि क्रिकेट में कैसे आगे बढ़ा जा सकता है। बाद में बेटी शेफाली ने करीब 8 साल की उम्र में क्रिकेट खेलना शुरू कर दिया था।
लड़कों के साथ किया अभ्यास
उन्होंने कहा कि बेटी को आगे बढ़ाने के लिए क्रिकेट एकेडमी में दाखिला करवाया। वहां शेफाली ने आगे बढ़ने का सफर तय किया। क्रिकेट एकेडमी में दाखिला लेने के बाद शेफाली का अभ्यास भी लड़कों के साथ करवाया। ताकि उसे खेलने में सबसे अच्छा माहौल और समय मिल पाए।
लड़कियां खेलने के लिए नहीं मिली तो लड़कों के साथ क्रिकेट खेला
संजीव वर्मा ने बताया कि शुरुआत में क्रिकेट खेलने वाली लड़कियां और लड़कियों की टीम नहीं मिलती थी। इसलिए शेफाली की कटिंग करवा दी। ताकि वह लड़कों में खेल सकते। जिससे उसे खेलने के लिए अधिक मौका मिले। इसका फायदा यह रहा कि अब वह नीडर होकर खेलती है। एकेडमी में भी लड़कों के साथ खेलती थी।
क्रिकेट से लेकर हंसी मंजाक तक करती हैं बात
शेफाली की मां प्रवीन ने कहा कि वे जब शेफाली से बातचीत करती हैं तो उन्हें प्रेरणा देने के लिए कहती हैं कि मेहनत जारी रखना। उन्होंने बताया कि जब शेफाली से बातचीत होती है तो कभी हंसी मजाक करते हैं और कभी मैच को लेकर बातचीत करते हैं। हालांकि सभी ही शेफाली को आगे बढ़ने की प्रेरणा देते हैं।
यह खबर भी पढ़ें:- 
वर्ल्ड चैंपियन कैप्टन शेफाली की कहानी: लड़की देख क्रिकेट नहीं सिखाया तो पिता ने बॉय कटिंग कराई 
भारतीय महिला U-19 क्रिकेट टीम की कप्तान शेफाली वर्मा ने छोटी उम्र में बड़ा मुकाम हासिल कर लिया है। उन्हें इस मुकाम को पाने के लिए काफी संघर्ष करना पड़ा। शेफाली के पिता ने उनके साथ खूब पसीना बहाया है। पढ़ें पूरी खबर...